CELEX: 62012TN0114
Language: mt
Date: 2012-03-08 00:00:00
Title: Kawża T-114/12: Rikors ippreżentat fit- 8 ta’ Marzu 2012 — Bode Chemie vs UASI — Laros (sterilina)

9.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 165/21
            
         Rikors ippreżentat fit-8 ta’ Marzu 2012 — Bode Chemie vs UASI — Laros (sterilina)
   (Kawża T-114/12)
   2012/C 165/36
   Lingwa tar-rikors: il-Franċiż
   
      Partijiet
   
   
      Rikorrenti: Bode Chemie GmbH (Hamburg, il-Ġermanja) (rappreżentant: N. Aicher, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Laros Srl (Cremona, l-Italja)
   
      Talbiet
   
   Ir-rikorrenti jitlobu lill-Qorti Ġenerali jogħġobha:
   
               —
            
            
               tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-16 ta’ Jannar 2012, fil-Każ R 2423/2010-4; u
            
         
               —
            
            
               tikkundanna lill-konvenut għall-ispejjeż, inklużi l-ispejjeż tal-appell quddiem l-UASI.
            
         
      Motivi u argumenti prinċipali
   
   
      Applikanti għat-trade mark Komunitarja: il-parti l-oħra quddiem il-Bord tal-Appell.
   
      Trade mark Komunitarja kkonċernata: is-sinjal figurattiv li fih l-elementi verbali “sterilina”, bil-kuluri abjad u aħmar għal prodotti fil-klassijiet 3 u 5 — Reġistrazzjoni tat-trade mark Komunitarja Nru 8120032.
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrent.
   
      Trade mark jew sinjal invokat: trade mark Komunitarja “STERILLIUM” Nru 221168, għal prodotti fil-klassi 5; trade mark Komunitarja figurattiva bil-kuluri blu u abjad “BODE Sterillium” Nru 6262257, għal prodotti fil-klassi 5.
   
      Deċiżjoni tad-Diviżjoni tal-Oppożizzjoni: oppożizzjoni miċħuda kollha kemm hi.
   
      Deċiżjoni tal-Bord tal-Appell: appell miċħud.
   
      Motivi invokati: ksur tal-Artikolu 8(1)(b) tar-Regolament Nru 207/2009, sa fejn kuntrarjament għall-opinjoni tal-Bord tal-Appell, evalwazzjoni globali tal-kriterji rilevanti tal-identità u/jew xebh bejn il-prodotti, tax-xebh bejn is-sinjali u l-karattru distintiv tat-trade mark li fuqha hija bbażata l-oppożizzjoni twassal biex tiddetermina probabbiltà ta’ konfużjoni għall-pubbliku.